《将乐报恩寺次高五宜都宪壁间韵》
明代·谢廷柱

墙角桃花报改年，寺前耕犊试春鞭。空山雨后双溪涨，隔岸烟开万瓦连。

借榻禅房谈永夜，归朝官舸系晴川。廿年旅寓今重过，自喜丛林有宿缘。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。